Softcatalà, premi Pompeu Fabra 2016 en comunicació i noves tecnologies
Els [premis Pompeu Fabra](http://llengua.gencat.cat/ca/direccio_general_politica_linguistica/05_premis_dins_dgpl/premis_pompeu_fabra) van ser instituïts l’any 2008 per la [Direcció General de Política Lingüística](http://llengua.gencat.cat/ca/direccio_general_politica_linguistica/) de la [Generalitat de Catalunya](http://web.gencat.cat/ca/inici/). Reconeixen i premien les persones, entitats, empreses o organitzacions que contribueixin en la projecció social de la llengua catalana i, fent públic aquest reconeixement, fomenten l’acció de la societat civil en l’impuls del català en els sectors de regulació privada. Els premis porten el nom de [Pompeu Fabra](https://ca.wikipedia.org/wiki/Pompeu_Fabra_i_Poch) (1868-1948), gramàtic i lexicògraf que va dedicar la seva vida a l’estudi del català i a la difusió de la correcció de la llengua, ja que la seva figura i el seu treball han estat essencials per fixar el català contemporani. [caption id="attachment_9036" align="aligncenter" width="200"][![Bust de bronze - Premi Pompeu Fabra](https://www.softcatala.org/uploads/2016/04/DSC0049-4-200x300.jpg)](https://www.softcatala.org/uploads/2016/04/DSC0049-4.jpg) Els bustos de bronze de Pompeu Fabra[/caption] A partir del 2011, els premis es concedeixen en les sis categories següents: comunicació i noves tecnologies; àmbit socioeconòmic; projecció i difusió de la llengua catalana; trajectòria professional, científica o cívica; incorporació a la comunitat lingüística catalana i, finalment, voluntariat lingüístic. El 2013 s'estableix el caràcter biennal dels premis. Els premiats en la sisena edició dels premis Pompeu Fabra, corresponents a l’any 2016, són: 

  * En la categoria de projecció i difusió de la llengua catalana, [The Anglo-Catalan Society](http://www.anglo-catalan.org/).
  * En la categoria de trajectòria professional, científica o cívica, [Jordi Carbonell i de Ballester](https://ca.wikipedia.org/wiki/Jordi_Carbonell_i_de_Ballester).
  * En la categoria d'àmbit socioeconòmic, [Casa Ametller](http://www.casaametller.net/).
  * En la categoria de comunicació i noves tecnologies, [Softcatalà](https://www.softcatala.org/).
  * En la categoria incorporació a la comunitat lingüística catalana, [Liz Castro](https://ca.wikipedia.org/wiki/Elizabeth_Castro).
  * En la categoria de voluntariat lingüístic, [Punt de Referència - Projecte d’extutelats](http://www.puntdereferencia.org/).

[caption id="attachment_9032" align="aligncenter" width="300"][![_DSC0343-72](https://www.softcatala.org/uploads/2016/04/DSC0343-72-300x200.jpg)](https://www.softcatala.org/uploads/2016/04/DSC0343-72.jpg) Els guardonats de l'any 2016[/caption] La VI edició del lliurament dels Premis Pompeu Fabra va ser presidida pel conseller de [Cultura](http://cultura.gencat.cat/ca/inici/), Santi Vila i va tenir la participació de la directora general de Política Lingüística, Ester Franquesa. El lliurament dels premis va tenir lloc a les 18.30 hores a l’[auditori](http://www.president.cat/pres_gov/AppJava/president/presidencia/palau-generalitat/index.html#sala02) del [Palau de la Generalitat](https://ca.wikipedia.org/wiki/Palau_de_la_Generalitat_de_Catalunya). [caption id="attachment_9029" align="aligncenter" width="200"][![_DSC0104-13](https://www.softcatala.org/uploads/2016/04/DSC0104-13-200x300.jpg)](https://www.softcatala.org/uploads/2016/04/DSC0104-13.jpg) Alguns dels membres de Softcatalà.[/caption] A més del reconeixement públic per la tasca realitzada, el premi comporta un bust commemoratiu d'en Pompeu Fabra fet de bronze, obra de l'escultor [Manuel Cusachs](https://ca.wikipedia.org/wiki/Manuel_Cusachs_i_Xivill%C3%A9). No duu associada cap dotació econòmica. [caption id="attachment_9033" align="aligncenter" width="300"][![_DSC0375-79](https://www.softcatala.org/uploads/2016/04/DSC0375-79-300x200.jpg)](https://www.softcatala.org/uploads/2016/04/DSC0375-79.jpg) D'esquerra a dreta: [Joan Montané](https://www.softcatala.org/membres/jmontane/), [BennyBeat](https://www.softcatala.org/membres/bennybeat/), [Jordi Serratosa](https://www.softcatala.org/membres/jordis/), [Xavi Ivars](https://www.softcatala.org/membres/xavivars/), [Jordi Mas](https://www.softcatala.org/membres/jmas/) i Irene Schlotter.[/caption] En nom de Softcatalà, en [Jordi Mas](https://gent.softcatala.org/jmas/bloc/) va fer un petit discurs en què agraí la feina feta a tots els col·laboradors de Softcatalà, actuals i passats, esmentà que s'havia posat en marxa un [nou web](https://www.softcatala.org/noticies/softcatala-renova-web/), redissenyat de cap a peus, i manifestà l'alegria i l'orgull per haver rebut aquest premi. [caption id="attachment_9031" align="aligncenter" width="200"][![_DSC0253-45](https://www.softcatala.org/uploads/2016/04/DSC0253-45-200x300.jpg)](https://www.softcatala.org/uploads/2016/04/DSC0253-45.jpg) El discurs d'agraïment del premi.[/caption] Quant a Softcatalà Softcatalà és una associació sense afany de lucre que treballa per la normalització de la llengua catalana en el sector informàtic, Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes traduïts i els projectes de l'associació, podeu consultar el seu lloc web a [http://www.softcatala.org](http://www.softcatala.org/).
